22. ΑΝΑΓΚ.ΝΟΜΟΣ υπ’ αριθ. 2499 της 14/17 Αυγ. 1940 (ΦΕΚ Α΄ 252) Περί τροποποιήσεως και συμπληρώσεως των περί ταχυδρομικών υπηρεσιών διατάξεων. Άρθρ.1.-7.(Αφορώντα την υπηρεσίαν ταχυδρομικών δεμάτων, κατηργήθησαν δια της παρ. 1 του άρθρ. 25 του Νόμ. 841/1948). Άρθρ.8.-(Αντικαθίστανται τα εδάφ. 6 και 7 του άρθρ. 8 του Ν.Δ. 18/21 Σεπτ. 1926 περί ταχυδρ. επιταγών). Άρθρ.9.-1.Η υπό των Διεθνών ή ιδιαιτέρων Ταχ. Συμβάσεων και Συμφωνιών ουχί παγίως αλλά κατά κυμαινόμενον τρόπον προβλεπόμενοι όροι παραδοχής ταχ. αντικειμένων εν γένει και τα ισοδύναμα των εν αυταίς προβλεπομένων ταχ. τελών και δικαιωμάτων δια την εν Ελλάδι εφαρμογήν των ορίζονται εκάστοτε δι’ αποφάσεων των επί των Οικονομικών και της Συγκοινωνίας Υπουργών δημοσιευομένων εις την Εφημερίδα της Κυβερνήσεως. Κατ’ εξαίρεσιν η τιμή της δραχμής εν σχέσει προς το χρυσούν φράγκον δια τας δηλουμένας αξίας και δια την είσπραξιν των τελών αποστολής των δεμάτων και τον καθορισμόν των αεροπορικών ταχ. τελών ορίζεται εκάστοτε δι’ αποφάσεως του Υπουργού της Συγκοινωνίας. 2.Επιτρέπεται εις την ταχ. υπηρεσίαν όπως συμμετέχη εις εμπορικάς εκθέσεις του εσωτερικού και εξωτερικού δι’ εκθέσεως και πωλήσεως εις το κοινόν και εις την ονομαστικήν αυτών αξίαν σειρών εκ των εν κυκλοφορία γραμματοσήμων του Κράτους. Η πώλησις των ενσήμων τούτων ανατίθεται εις υποδεικνυόμενον υπό του Υφυπουργείου Τύπου και Τουρισμού υπάλληλον αυτού, εις τον οποίον χορηγείται παγία προκαταβολή εις ένσημα. Το ποσόν της παγίας ταύτης προκαταβολής, η εις ξένον νόμισμα εισπρακτέα αξία εκάστης σειράς ως και πάσα άλλη λεπτομέρεια καθορίζεται δια κοινής αποφάσεως των Υπουργών Συγκοινωνίας, Οικονομικών και Τύπου και Τουρισμού. Προς κάλυψιν των εκ της συμμετοχής ταύτης προκυπτουσών δαπανών εξουσιοδοτείται ο Υπουργός της Συγκοινωνίας όπως εκ της εις τον προϋπολογισμόν του Υπουργείου Συγκοινωνίας αναγραφομένης πιστώσεως προς κατασκευήν ταχ. ενσήμων διαθέτη ποσόν μη υπερβαίνον τας τριάκοντα χιλιάδας δραχμάς ετησίως. Άρθρ.10.-(1.Αφεώρα απονομήν δωρεάν σειρών γραμματοσήμων εις αριστεύοντα μέλη της ήδη καταργηθείσης Ε.Ο.Ν.). (Αντί της σελ. 165(α) Σελ. 165(β) Τεύχος 494-Σελ. 75 Ταχυδρομική Ανταπόκριση 22.Γ.α.22 2.Ομοίως επιτρέπεται εις τον αυτόν Υπουργόν, όπως δι’ αποφάσεως αυτού απονέμη κατ’ έτος εις τους εκ των μαθητών ή μαθητριών του γυμνασίου ή άλλων ισοτίμων σχολών διακρινομένους δια τον καταρτισμόν αρτιωτέρας συλλογής γραμματοσήμων, έπαθλα, αθλοθετούμενα υπό του Κράτους ή άλλων Οργανώσεων. 3.Προς τον σκοπόν τούτον εξουσιοδοτείται ο αυτός Υπουργός όπως εκ της εις τον προϋπολογισμόν του Υπουργείου Συγκοινωνίας αναγραφομένης πιστώσεως δια την κατασκευήν ταχ. ενσήμων διαθέτη κατ’ έτος ποσόν μη υπερβαίνον τας τριάκοντα χιλιάδας δραχμών. 4.Αι παρ. 4 και 5 του άρθρ. 6 του Α.Ν. 1814/1939 καταργούνται. Άρθρ.11.-Η διαχείρισις της παγίας προκαταβολής ενσήμων Νομικών Προσώπων καθώς και των γραμματοσήμων Φυματικών ΤΤΤ. υπαλλήλων ως και των πάσης φύσεως ταχυδρομικών ενσήμων, ή άλλων αντικειμένων, ων η πώλησις έχει ανατεθή εις την Ταχυδρομικήν υπηρεσίαν υπό τρίτων, ανατίθεται παρά ταις Περιφερειακαίς ΤΤΤ Διευθύνσεσιν εις ίδιον διαχειριστήν επί βαθμώ τηλεγραφητού γ΄ μέχρι τηλεγραφητού α΄ τάξεως. Ούτος υποχρεούται εις την κατάθεσιν χρηματικής εγγυήσεως δραχ. 1.500 κατά τους όρους του άρθρ. 72 του Νόμ. 3811/1929. Άρθρ.12.-Δι’ αποφάσεως του Υπουργού της Συγκοινωνίας δύναται να ορίζεται βοηθός του διαχειριστού της παγίας προκαταβολής ταχ. ενσήμων του Κεντρικού Ταχυδρομείου Αθηνών επί βαθμώ τηλεγραφητού β΄ ή α΄ τάξεως. Εις τον βοηθόν διαχειριστού δύναται ν’ ανατίθεται δι’ αποφάσεως του Υπουργού της Συγκοινωνίας μέρος της διαχειρίσεως της παγίας προκαταβολής ενσήμων του Κεντρικού Ταχ. Αθηνών. Ο βοηθός διαχειριστής υποχρεούται εις την κατάθεσιν χρηματικής εγγυήσεως 2000 δραχμών κατά τους όρους του άθρρ. 72 του Νόμ. 3811/1929. Τον διαχειριστήν ενσήμων του Κεντρικού Ταχυδρομείου Αθηνών απουσιάζοντα ή κωλυόμενον αναπληροί ο βοηθός αυτού. 